อาการท้องเสียของเด็กที่จะเป็นปัญหา คือ ท้องเสียเนื่องจากอะไร
1. เชื้อโรคเข้าไปในลำไส้
2. อดอาหาร
3. คุณแม่เลี้ยงลูกด้วยนมแม่สลับกับนมวัว
4. น้ำหนักเพิ่มในอัตราปกติ
5. เด็กกินอาหารเสริม
คำตอบได้แก่ 1.  เพราะว่า เพราะอาการท้องเสียของเด็กที่จะเป็นปัญหา คือ ท้องเสียเนื่องจากเชื้อโรค เช่น เชื้อบิด หรือเชื้ออีโคไล(E.coli) เข้าไปในลำไส้ ในกรณีเช่นนี้ ตัวเด็กจะแสดงอาการผิดปกติออกมาให้เห็น เช่น มีไข้ ไม่ค่อยยอมกินนม หรือกินนมแล้วอาเจียน ไม่ค่อยร่าเริง น้ำหนักลดลงกะทันหัน แสดงว่าเป็นโรค แต่โรคจากเชื้อโรคเหล่านี้ สามารถป้องกันได้โดยการฆ่าเชื้อโรคอย่างเคร่งครัด เวลาชงนมและคั้นน้ำผลไม้ เด็กที่กินนมแม่และไม่ได้น้ำผลไม้ อาจกล่าวได้ว่าเกือบไม่เป็นโรคท้องร่วงเลย นอกจากกรณีที่แม่ท้องเสียมา 2-3 วัน แล้วไม่ล้างมือให้สะอาดเวลาให้นม เชื้อโรคจากมือแม่อาจติดเข้าปากลูกได้ โรคท้องร่วงเนื่องจากเชื้อโรคเหล่านี้ รักษาได้ด้วยยาปฏิชีวนะ ถ้ารักษาให้ถูกต้อง เด็กจะเป็นอยู่ไม่นาน

อาการท้องเสียที่มักจะเป็นอยู่นาน มักเกิดขึ้นเนื่องจากคุณแม่ระวังเกินไป เช่น เลี้ยงลูกด้วยนมแม่สลับกับนมวัว แล้วบังเอิญลูกอึเหลว คุณแม่รีบหยุดให้นมวัว ตั้งใจจะให้นมวัวอีกเมื่อลูกหายท้องเสีย แต่เด็กมักจะอึเหลวไม่หายสักที จึงได้แต่กินนมแม่และท้องจะเสียอยู่เช่นนั้นเป็นอาทิตย์ ในกรณีเช่นนี้ ถ้าค่อยๆ ให้กินนมวัว กลับไปเลี้ยงลูกด้วยนมแม่สลับนมวัวตามเดิม อาการท้องเสียจะหายไป แต่ส่วนใหญ่คุณแม่มักไม่กล้าตัดสินใจ

นอกจากนั้น ในกรณีที่เด็กกินอาหารเสริมแล้ว ต่อมาเกิดท้องเสีย คุณแม่มักหยุดให้อาหารเสริม, ให้กินแต่นมอย่างเดียว ทำให้ท้องเสียไม่หายก็มี ถ้ากลับให้อาหารเสริมตามเดิมเมื่อไร อาการท้องเสียจะหายไป
ถ้าเด็กแข็งแรงร่าเริงเป็นปกติดี แต่มีอาการท้องเสียไม่หาย เพราะแม่ไม่ยอมให้กินอะไรนอกจากนมแม่หรือนมผงชงจาง ๆ ทั้ง ๆ ที่เด็กร้องหิว อาการท้องเสียแบบนี้น่าจะเรียกว่า “ท้องเสียเพราะอดอาหาร”
กุมารเวชศาสตร์ (กุมารเวชศาสตร์) - Pediatrics